တၠအရှန်

ပၞောဝ်ကဵုတၠအရှန်ဂမၠိုၚ်

တၠအရှန်ပါရမိပ္ပတ္တ 
တၠအရှန် ညံၚ်ရဴမဟာထေရ်သာရိပိုတ် မဟာထေရ်မောဂ္ဂလာန်တအ်ကီု ပူဂိုလ်တၠအရှန်ဂမၠိုၚ် မအာစိုပ်ကၞောတ်အထောဋ် ပါရမဳညာဏ်ဂှ် ပါရမိပ္ပတ္ထ ရဴဝွံ ကော်ဟီုစအိုတ်ရ။

တၠအရှန်ပဋိသမ္ဘိဒါပတ္တ 
တၠအရှန် 

 အတ္ထပဋိသမ္ဘိဒါ - (ဂကောံဓရ်ဖဵု မကတဵုဒှ်ဟိုတ်နူဟိုတ်၊ နိဗ္ဗာန်၊ သဘဴအရထပါဠိ၊ ဝိပက်စိုတ်၊ ကြိယာစိုတ်၊ ဂကောံဗွဝ်ဓရ်ဂမၠိုၚ်မသုန်ပြကာတအ်ဝွံ ပါ်ပဲါပိုၚ်ခြာတုဲ ဉာဏ်မလေပ်တီ)၊ 
 ဓမ္မပဋိသမ္ဘိဒါ - (ဓရ်ဟိုတ်ဂမၠိုၚ်အိုတ်သီု မလေပ်ကတဵုဗဒှ်ကဵုဖိုလ်၊ အရိယမဂ်ပန်၊ လၟေၚ်ပါဠိ၊ကုသိုလ်၊ အကုသိုလ် ဂကောံဗွဝ်ဓရ်ဂမၠိုၚ် မသုန်ပြကာဝွံ ပါ်ပဲါပိုၚ်ခြာတုဲ ဉာဏ်မလေပ်တီ)၊ 
 နိရုတ္တိပဋိသမ္ဘိဒါ - (ဉာဏ်မလေပ်တီ စဳကၠးဆိုက်ဗ္ဒက် ပ္ဍဲပိုဒ်သဒ္ဒါဂမၠိုၚ်စှ်သာ်ဂှ် မဆေၚ်စပ်ကဵု အတ္ထပဋိသမ္ဘိဒါ မသုန်၊ ဓမ္မဋိသမ္ဘိဒါန်မသုန် မဟီုသ္ဂးကၠုၚ်တုဲ) 
 ပဋိဘာနပဋိသမ္ဘိဒါ - (ဉာဏ်မလေပ်တီ ပိုၚ်ခြာကေတ် တၟေၚ်တၟဟ်တၞဟ်ခြာ သီုပဋိသမ္ဘိဒါပိပြကာ မသ္ဂးကၠုၚ်တုဲ) ရဴသာ်ဝွံ ပူဂိုလ်တၠအရှန်မအာစိုပ် ပဋိသမ္ဘိဒါပန်ပြကာဂှ် ပဋိသမ္ဘိဒါပတ္တ ကော်ဟီုစရ။

တၠအရှန်ဆဠာဘိညာ 
ပူဂိုလ်တၠအရှန် မအာစိုပ်အဘိဉာဏ်တြဴ မပတမ်ကဵု ဣဒ္ဓိဝိဓအဘိဉာဏ်ဂှ် ဆဠာဘိညာ ကော်ဟီုစရ။

တၠအရှန် တေဝိဇ္ဇာ 
ပူဂိုလ်တၠအရှန် မကလိဂွံဝိဇ္ဇာပိ မပတမ်ကဵုဗုဗ္ဗေနိဝါသောနုဿတိဂှ် တေဝိဇ္ဇ ကော်ဟီုစရ။

တၠအရှန် သုက္ခဝိပဿက 
တၠအရှန် တန်ဒၟံၚ် ပ္ဍဲအယာံမာတ်ခဏိကသမာဓိတုဲ ကတဵုဗဒှ်ကဵုဝိပဿနာဉာဏ် ဟွံအာစိုပ်ကလိဂွံဇျာန် မမိက်ကဵုမွဲမွဲတုဲ ကလိဂွံမဂ်လတူဂှ် သုက္ခဝိပဿက ကော်ဟီုစရ၊ မပတမ်ရဴသာ်ဝွံ ဂပ်ဝ်ပါ်ပဲါ ပါ်ပရအ်စၟတ်သမ္တီကေတ် အရှန်ဂမၠိုၚ်ရ။

နိဿဲ 
ကဏ္ဍ:ဗုဒ္ဓဘာသာ